Title: ประกาศคณะกรรมการประมงประจำจังหวัดกาฬสินธุ์ เรื่อง กำหนดเขตเพาะเลี้ยงสัตว์น้ำสำหรับกิจการการเพาะเลี้ยงสัตว์น้ำควบคุม ประเภท การเพาะเลี้ยงกุ้งก้ามแดง หรือกุ้งเครย์ฟิช Procambarus clarkii หรือ Cherax spp. พ.ศ. 2560 (ฉบับ Update ล่าสุด)

ประกาศคณะกรรมการประมงประจำจังหวัดกาฬสินธุ์
เรื่อง
กำหนดเขตเพาะเลี้ยงสัตว์น้ำสำหรับกิจการการเพาะเลี้ยงสัตว์น้ำควบคุม
ประเภท
การเพาะเลี้ยงกุ้งก้ามแดง หรือกุ้งเครย์ฟิช Procambarus clarkii หรือ Cherax spp.
พ.ศ. ๒๕๖๐

โดยที่กฎกระทรวงกำหนดกิจการการเพาะเลี้ยงสัตว์น้ำให้เป็นกิจการการเพาะเลี้ยงสัตว์น้ำควบคุม
พ.ศ. ๒๕๕๙ ออกตามความในมาตรา ๖ วรรคหนึ่ง และมาตรา ๗๖ แห่งพระราชกำหนดการประมง พ.ศ.
๒๕๕๘ กำหนดให้การเพาะเลี้ยงกุ้งก้ามแดง หรือกุ้งเครย์ฟิช Procambarus clarkii หรือ Cherax spp. เป็นกิจการการเพาะเลี้ยงสัตว์น้ำควบคุม และความในมาตรา ๗๗
แห่งพระราชกำหนดดังกล่าวบัญญัติห้ามมิให้ผู้ใดประกอบกิจการการเพาะเลี้ยงสัตว์น้ำควบคุมนอกเขตพื้นที่ที่คณะกรรมการประมงประจำจังหวัดประกาศกำหนดให้เป็นเขตเพาะเลี้ยงสัตว์น้ำ

อาศัยอำนาจตามความในมาตรา
๒๘ วรรคหนึ่ง (๓) แห่งพระราชกำหนดการประมง พ.ศ. ๒๕๕๘ คณะกรรมการประมงประจำจังหวัดกาฬสินธุ์ออกประกาศไว้
ดังต่อไปนี้

ข้อ ๑  ให้เขตท้องที่อำเภอเมืองกาฬสินธุ์
อำเภอห้วยผึ้ง อำเภอกุฉินารายณ์ อำเภอดอนจาน อำเภอยางตลาด อำเภอกมลาไสย
อำเภอสหัสขันธ์ อำเภอนาคู อำเภอนามน อำเภอสมเด็จ อำเภอท่าคันโท อำเภอหนองกุงศรี
และอำเภอคำม่วง จังหวัดกาฬสินธุ์ เป็นเขตเพาะเลี้ยงสัตว์น้ำสำหรับกิจการการเพาะเลี้ยงสัตว์น้ำควบคุม
ประเภท การเพาะเลี้ยงกุ้งก้ามแดง หรือกุ้งเครย์ฟิช Procambarus clarkii หรือ Cherax spp.
๑.๑[๑] ให้เขตท้องที่อำเภอสามชัย
อำเภอฆ้องชัย อำเภอร่องคำ อำเภอห้วยเม็ก และอำเภอเขาวง จังหวัดกาฬสินธุ์ เป็นเขตเพาะเลี้ยงสัตว์น้ำสำหรับกิจการการเพาะเลี้ยงสัตว์น้ำควบคุม
ประเภทการเพาะเลี้ยงกุ้งก้ามแดง หรือกุ้งเครย์ฟิช Procambarus clarkii หรือ Cherax spp.

ข้อ ๒[๒]  ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไป

ประกาศ
ณ วันที่ ๘ มีนาคม พ.ศ. ๒๕๖๐
ณัฐภัทร
 สุวรรณประทีป
ผู้ว่าราชการจังหวัดกาฬสินธุ์
ประธานคณะกรรมการประมงประจำจังหวัดกาฬสินธุ์

ประกาศคณะกรรมการประมงประจำจังหวัดกาฬสินธุ์ เรื่อง กำหนดเขตเพาะเลี้ยงสัตว์น้ำสำหรับกิจการการเพาะเลี้ยงสัตว์น้ำควบคุมประเภท
การเพาะเลี้ยงกุ้งก้ามแดง หรือกุ้งเครย์ฟิช Procambarus clarkii หรือ Cherax spp. พ.ศ. ๒๕๖๑ (ฉบับที่
๒)[๓]

ข้อ ๒  ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

พรวิภา/จัดทำ
๒๐ มีนาคม
๒๕๖๑

นุสรา/ตรวจ
๒๑
มีนาคม ๒๕๖๑

[๑] ข้อ ๑
๑.๑ เพิ่มโดยประกาศคณะกรรมการประมงประจำจังหวัดกาฬสินธุ์ เรื่อง
กำหนดเขตเพาะเลี้ยงสัตว์น้ำสำหรับกิจการการเพาะเลี้ยงสัตว์น้ำควบคุมประเภท
การเพาะเลี้ยงกุ้งก้ามแดง หรือกุ้งเครย์ฟิช Procambarus clarkii หรือ Cherax spp. พ.ศ. ๒๕๖๑
(ฉบับที่ ๒)

[๒]
ราชกิจจานุเบกษา เล่ม ๑๓๔/ตอนพิเศษ ๑๐๔ ง/หน้า ๑๔/๑๒
เมษายน ๒๕๖๐

[๓] ราชกิจจานุเบกษา
เล่ม ๑๓๕/ตอนพิเศษ ๕๔ ง/หน้า ๓๑/๙ มีนาคม ๒๕๖๑